kardosdrur/scandi-wiki huggingface dataset:
Skiskydning under vinter-OL 2018 – stafet – Damer

Stafet for damer bliver afviklet over 4 gange 5 km. Konkurrencen bliver afholdt 22. februar 2018.

Konkurrencen 
Hver af de fire deltagere skyder to gange à 5 skud, en gange liggende og en gange stående. For hver forbier må deltageren genlade i alt tre gange på hver skydning, da deltagerne har dette antal ekstra patroner med. Forbiere udover dette resulterer i en strafferunde.

Resultater

Medaljeoversigt

Referencer

Eksterne henvisninger 
 https://www.pyeongchang2018.com/en/venues/alpensia-biathlon-centre  

Stafet - Damer
Skiskydning under vinter-OL 2018 – stafet – Mixed

Stafet for mixed hold bliver afviklet over 2 gange 6 km for de to damer og 2 gange 7,5 km for de to herrer. Konkurrencen bliver afholdt 20. februar 2018.

Konkurrencen 
Hver af de fire deltagere skyder to gange à 5 skud, en gange liggende og en gange stående. For hver forbier må deltageren genlade i alt tre gange på hver skydning, da deltagerne har dette antal ekstra patroner med. Forbiere udover dette resulterer i en strafferunde.

Resultater

Medaljeoversigt

Referencer

Eksterne henvisninger 
 https://www.pyeongchang2018.com/en/venues/alpensia-biathlon-centre  

Stafet - Mixed
Christian Houmark

Jens Christian Houmark (født 4. juni 1869 i Aalborg, død 30. januar 1950 på Frederiksberg) var en kendt dansk journalist og forfatter.

Han var søn af kaptajn Andreas Houmark (1830-80) og hustru Christiane Marie, født Binderup (1832-1915).

Christian Houmark kom først i boghandlerlære, studerede dernæst skuespilkunst hos Herman Bang og Karl Mantzius, men blev journalist, først ved Aalborg Amtstidende og senere medarbejder ved B.T. og Berlingske Tidende, hvor han blev kendt og skattet. Han rejste også som oplæser.

Christian Houmark var livsvarig ven og mangeårig bofælle med Herman Bang i Lille Kongensgade i København; men de var næppe kærester, for forelskelsen var på Houmarks side. Houmarks homoseksualitet var kendt i samtiden, men hans bekendelsesskrift, Naar jeg er død, blev først udgivet posthumt.

Litterære arbejder 
 Det Syndens Barn
 For Guds Aasyn
 For de Andre
 Veje, der skilles
 Natten og andre Noveller
 Blodets Børn
 Byens Hævn
 Døgnets Børn
 Sommerdans
 Som vi elsker (skuespil)
 Naar jeg er død
 Timer der blev til Dage (1950)

Referencer

Eksterne henvisninger 
 

Romanforfattere fra Danmark
Journalister fra Danmark
Personer i Dansk Biografisk Leksikon
Danskere i 1800-tallet
Danskere i 1900-tallet
Personer i Kraks Blå Bog (afdøde)
Dansksprogede forfattere fra Danmark
Herman Bang
LGBT-personer
Sjællandsgade Bad

Sjællandsgade Bad er en badeanstalt beliggende i Sjællandsgade på Nørrebro i København. 

Badeanstalten åbnede som kommunal badeanstalt i 1917.

Det nuværende foreningsbaserede bad (forening stiftet 2011) er drevet af frivillige.

Referencer

Badeanstalter
Etableret i 1917
Bygninger, konstruktioner og anlæg i Københavns Kommune
Rekreation
Kultur i København
Nørrebro
Eftervederlag

Eftervederlag er en økonomisk godtgørelse som efter bestemte regler udbetales i en periode til en minister, et folketingsmedlem, en europaparlamentariker, en borgmester eller en højtstående embedsmand efter vedkommendes afgang fra sin post.

Samfund
Urania (flertydig)

Urania har flere betydninger:

 Urania – astronomiens muse i græsk mytologi
 Urania Observatoriet – et astronomisk observatorium i Ålborg
 Idrætsforeningen Urania (Urania København) – en tidligere idrætsforening i København
 Urania (tidsskrift) – et italiensk science fiction-magasin

Se også
 Uran
 Uranienborg
 Uranus
Friedrich Engels (fabrikant)

Friedrich Engels (født 12. maj 1796 i Barmen, død 20. marts 1860 i Barmen) var en tysk tekstilfabrikant. Han var far til Friedrich Engels, der sammen med Karl Marx skrev Det kommunistiske manifest.

Karriere 
Friedrich Engels var søn af Johann Caspar Engels og Luise Noot. En af hans brødre var August Engels, senere fabrikant og medlem af det preussiske overhus.

Engels lærte købmandskab i Frankfurt. Derpå indtrådte han i familiefirmaet i Barmen. I 1819 giftede han sig med Elisabeth Franziska Mauritia (født van Haar), der var datter af en gymnasierektor i Hamm. Med hende fik Engels fem sønner og fire døtre, heriblandt den senere socialistiske ideolog og forretningsmand Friedrich Engels samt forretningsmændene Hermann og Rudolf Engels.

I 1837 forlod Engels familiefirmaet og grundlagde sammen med de engelske brødre Ermen bomuldsspinderiet Ermen & Engels i Manchester. Samtidig købte han retten til vandkraft ved Engelskirchen, og her etablerede han en tysk aflægger af Ermen & Engels.

Som familietraditionen bød, tilhørte Engels den unierede kirke i Unterbarmen, som hans far havde været med til at grundlægge. Der stod han blandt andet mellem 1835 og 1849 for kirkelederens kontor. Han bidrog til opførelsen af Unterbarmer Hovedkirke mellem 1828 og 1832.

Engels fik en privatbolig opført, der blev regnet for et af de fineste eksempler på en privat bygning i Bergisches Land. Den blev ødelagt under anden verdenskrig. Vandkraftværket i Engelskirchen, som han var kraftigt involveret i opførelsen af, tilhører i dag "Rheinisches Industriemuseum". Også her fik han opført en privat villa, Villa Braunswerth, samt en kirke.

Engels, der var en stærkt patriarkalsk fabrikant, var dybt forankret i den bergische pietisme. Han grundlagde i Engelskirschen en forsørgelsesfond for sine arbejdere. Alligevel besluttede han sig for placeringen af sine bedrifter på steder, hvor der var mange børn, der kunne bruges som arbejdskraft.

Forholdet mellem far og søn Friedrich Engels var meget anspændt. Den unge Engels omtalte over for Karl Marx sin far som den "fanatiske og despotiske gamle". I 1849 kom det til en slem konflikt de to imellem, da sønnen tog aktiv del i Elberfeld-opstanden. Følgen blev, at faderen fjernede sin økonomiske understøttelse til sønnen. Trods dette hjalp han senere den unge Friedrich med at få en stilling hos Ermen & Engels i Manchester. Den del af firmaet, der lå i Engelskirchen, tilfaldt efter faderens død sønnerne Hermann og Rudolf. Fabrikken i Manchester blev ledet af den unge Friedrich Engels til 1869.

Friedrich Engels ligger begravet på Unterbarmer Kirkegård.

Fabrikanter
Erhvervsfolk fra Tyskland

Tyskere i 1800-tallet
Kungliga Musikaliska Akademien

Kungliga Musikaliska Akademien er et svensk akademi grundlagt af Gustav III i 1771. Akademiet har som formål at fremme tonekunsten og musiklivet. Det er i dag (2017) det ældste musikkakademi nord for Alperne. Akademiet har lokaler i Utrikesministerhotellet på Blasieholmen i Stockholm.

Noter

Eksterne henvisninger 
 Officielt netsted

 
Etableret i 1771
Natholdets Julekalender

Natholdets Julekalender er en tv-voksen-julekalender der vises på TV 2 Zulu fra den 1. december til 24. december 2017, 2019, 2020 og 2021. Værten er den autodidakte journalist og tv-vært Anders Breinholt, der har musikeren Søren Rasted og øleksperten Carsten Berthelsen, som medværter. Julekalenderen er optaget på én dag og hver dag skal værterne drikke en øl. De 24 øl er udvalgt af øl-eksperten Carsten Berthelsen, som i 2004 medvirkede i DK4 julekalenderen ‘Den Lystige Julekalender’, som tog udgangspunkt i hans bog ‘Juleøl – skik og brug’.

Til øllerne spiser værterne indimellem snacks, som passer til de øl, der indtages, og de forskellige øl bliver ligeledes også vurderet af værterne.

Alle 24 afsnit til julekalenderen bliver optaget på samme dag, og foregår typisk i november måned. I 2017 blev optagelserne lavet d. 17. november 2017. I 2019 blev det optaget d. 14. november 2019.
I 2020 blev optagelserne lavet d. 13 november 2020. Julekalenderen for 2021 blev optaget d. 6. november 2021.

Øl i 2017

Øl i 2019 

D. 31. december / Nytårstalen

D. 31. december 2019 blev der lavet et ekstra afsnit i julekalenderen, hvor Søren Rasted og Anders Breinholt læste nytårstaler til dem selv op. De drikker for øvrigt en Black Velvet cocktail, som består af champagne og stout. I Denne forbindelse brugte Carsten Bethelsen stouten "Bryg 67 - Imperial Stout" af Åben. Den bliver altså ikke smagt som en selvstændig øl.

Øl i 2020 
Alle 24 øl vil være danske som følge af COVID-19. Alle øl er udvalgt af Carsten Berthelsen.

Der var også to hemmelige udfordringer til hhv. Breinholt og Rasted. Breinholt skulle sørge for, at få det sidste ord i hvert afsnit, og Rasted skulle sige “føj for helvede” ved hver øl de smagte.

Der blev brygget øl af Anarkist i Odense, det var lavet til 1. advent, da denne faldt før december, men en snaps skulle drikkes, som en del af kalenderen. Denne øl blev ikke vurderet som en del af selve kalenderen.

Øl i 2021

Referencer 

Komedieserier fra Danmark
Tv-julekalendere
Danske tv-serier fra 2010'erne
Carsten Berthelsen

Carsten Berthelsen (født 11. marts 1951 i København i Danmark) er en dansk forfatter, foredragsholder, oversætter og forlagskonsulent. Carsten har ekspertise indenfor populærkultur, kulturhistorie, musik og øl.

Han har udgivet bøgerne Morten og Det Danske Guld – Morten Korch for begyndere (1998) og Peter Den Store – en bog om Peter Malberg (1998), samt adskillige bøger om øl.

I 2004 medvirkede han i DK4 tv-julekalenderen Den Lystige Julekalender, som tog udgangspunkt i hans bog Juleøl – skik og brug.

Berthelsen modtog i 2007 Danske Ølentusiasters hæderspris. På ølfestivalen i maj 2013 blev Berthelsen udnævnt til æresmedlem af Danske Ølentusiaster, hvilket gjorde ham til den 3. i landet.

I 2017 og 2019 medvirkede han i tv-voksen-julekalenderen Natholdets Julekalender. Julekalenderen blev gentaget i 2020.

Bibliografi 
 Morten og Det Danske Guld – Morten Korch for begyndere (1998)
 Peter Den Store – en bog om Peter Malberg (1998),
 Ølrejsen
 Godt bryg, god mad
 50 øl du skal smage før du dør
 24 øl du skal smage før det bliver jul
 Juleøl – skik og brug
 Ølrejsen til Prag
 Ølrejsen til Berlin
 Øl for enhver smag

Referencer 

Personer fra København
Dansksprogede forfattere fra Danmark
Sophia Henriette von Moltke

Sophia Henriette von Moltke (født 10. januar 1743 i Leimbach, Hessen-Nassau, Tyskland; død 8. januar 1830 på Vallø Slot (Bjæverskov Herred, Præstø Amt) var en dansk kammerherreinde.

Hun er datter af Johan Georg von Moltke og Elisabeth Jeanette rigsfriherreinde von Wolzogen und Neuhaus. Hun blev 16 december 1761 gift med Frederik von der Maase. Parret boede på Krogerup gods ved Humlebæk i Nordøstsjælland. Under godset hørte blandt andet landsbyerne Tibberup og Mørdrup samt fiskerlejet Espergærde. Det var hende, der hjalp digteren Johannes Ewald gennem den svære tid under opholdet 1775-1777 på Søbækhus, som lå omtrent midt mellem de tre bebyggelser og hørte under godset.

Eksterne henvisninger 
"Sophia Henriette von Moltke"

Kammerherrer fra Danmark
Sophia Henriette
VestsjællandsCentret

VestsjællandsCentret er et butikscenter i Slagelse. Centeret, der blev indviet i 1969 og siden udvidet, har 50 specialbutikker og en Kvickly (tidligere Kvickly xtra og endnu tidligere OBS!).

Eksterne henvisninger 
 VestsjællandsCentrets hjemmeside

Indkøbscentre i Danmark
Bygninger, konstruktioner og anlæg i Slagelse
Etableret i 1969
Cyril Ramaphosa

Cyril Ramaphosa (født 17. november 1952 i Soweto, Johannesburg) er Sydafrikas 5. præsident siden apartheid-styret blev opløst i 1991. Han har tidligere beskæftiget sig som aktivist, fagforeningsmand og foretningsmand. Ramaphosa var sydafrikansk vicepræsident under præsident Jacob Zuma 2014-2018, hvorpå han efter Zumas fratrædelse overtog posten som præsident.

Ramaphosa har været arresteret flere gange under apartheid-styret i forbindelse med organisering af minearbejdere i ulovlige arbejdskonflikter. I 1980'erne opholdt han sig i perioder i Zambia, hvor han medvirkede til at få løsladt adskillige ANC-fanger i sydafrikanske fængsler. Senere, i 1991, medvirkede han i processen der førte til løsladelsen af Nelson Mandela og efterfølgende afslutningen af apartheid-styret.

Han blev i 1987 den første person til at modtage Olof Palme-prisen, indstiftet efter Olof Palmes død.

Politisk karriere

African National Congress 
Han stillede op til og tabte præsidentvalget i 1997 til Thabo Mbeki, hvorefter han forlod politik. Efter flere forsøg i 00'erne på at overtale Ramaphosa til at vende tilbage til politik, stillede han i 2012 op og blev valgt som vicepræsident for det altdominerende afrikanske regeringsparti ANC (African National Congress) under Jacob Zuma. I 2014 blev han af Zuma udnævnt til posten som Sydafrikas vicepræsident. I december 2017 blev Zuma afsat som præsident for ANC. Ramaphosa stillede op til posten og  besejrede Zumas eks-kone Dlamini-Zuma med lidt under 200 stemmer. Han blev dermed præsident for ANC, med stor sandsynlighed for at efterfølge Zuma som Sydafrikas næste præsident. Ramaphosa er desuden formand for Sydafrikas nationale strategiske planlægningskommision.

Præsident af Sydafrika 
Den 13. februar 2018 krævede ANC's eksekutivkomité ledet af Ramaphosa, at Jacob Zuma, der var anklaget for korruption, trak sig som præsident. En dag senere meddelte ANCs parlamentsgruppe, at de gennem et mistillidsvotum ville vælte ham; om aftenen samme dag fratrådte Zuma med omgående virkning. Med denne afgang blev Ramaphosa fungerende præsident. Den 15. februar 2018 blev han officielt udråbt til præsident, da han var parlamentets eneste foreslåede kandidat.

Referencer 

Politikere fra Sydafrika
Sydafrikas præsidenter
Nuværende statsoverhoveder
Christopher Scarver

Christopher Scarver (født 6. juli 1969 i Milwaukee, Wisconsin) er en amerikansk morder, der den 28. november 1994 dræbte morderne Jeffrey Dahmer og Jesse Anderson i fængslet Columbia Correctional Institute i Portage, Wisconsin. Han dræbte dem med et jernrør fra en vægt i fængslets træningsrum. Scarver hævdede, at han var Guds søn, og at dræbe Dahmer og Anderson var at følge Hans vilje. Nogle mener, at race spillede en rolle i drabene, eftersom de fleste af Dahmers ofre var sorte, mens Anderson dræbte sin kone og gav en sort mand skylden.

Mordere fra USA
Personer fra Milwaukee
Brigitte Zypries

Brigitte Zypries (født 16. november 1953 i Kassel, Tyskland) er en tysk politiker (SPD). Hun var fra 2002 til 2009 justitsminister i den føderale regering, både under Gerhard Schröder og Angela Merkel. Han blev igen regeringsmedlem som økonomi- og energiminister under Angela Merkels regering i januar 2017, men forlod regeringen efter oprettelsen af regeringen Angela Merkel IV i marts 2018.

Eksterne henvisninger 

 Hjemmeside

Ministre fra Tyskland
Medlemmer af Forbundsdagen
Politikere fra SPD
Santa Baby

"Santa Baby" er en jazzet julesang skrevet af Tony Springer (pseudonym for Joan Javits og Philip Springer) og første gang udsendt i oktober 1953 med Eartha Kitt. Sangen er en ironisk gengivelse af en ønskeseddel til julemanden af en kvinde, der ønsker sig ekstravagante gaver som zobelpelse, lystbåde og smykker fra Tiffany's.

Originalindspilning 
"Santa Baby" blev første gang indspillet af Eartha Kitt med Henri René og hans orkester i New York City i juli 1953. Sangen blev et kæmpehit for Kitt, og hun har senere udtalt, at det var en de sange, hun havde syntes var sjovest at indspille. Hun indspillede den én gang til filmen New Faces fra 1954 og igen i 1963, hvor sangen gik i et hurtigere tempo (Madonnas populære udgave fra velgørenhedsalbummet A Very Special Christmas fra 1987 er baseret på denne udgave). Hun indspillede også en variant af sangen i 1954 med ny tekst under titlen "This Year's Santa Baby", der dog ikke opnåede speciel succes. 

Sangen optræder i en række film i Eartha Kitts udgave, fx Driving Miss Daisy (1989), Livredderen (1994), Elf (2003) og Boynton Beach Club (2005).

Andre kunstneres fortolkninger 
Sangen har været fremført af en række andre kunstnere gennem årene, heriblandt:

 Mae West på albummet Wild Christmas (1966) 
 Rev. Run (1997)
 Madonna på albummet A Very Special Christmas (1987)
 The Pussycat Dolls (2005) 
 Taylor Swift på albummet The Taylor Swift Holiday Collection (2007)
 Sugababes (2009) 
 LeAnn Rimes (2010)
 Kylie Minogue på albummet A Kylie Christmas (2010)
 Michael Bublé på albummet Christmas (2011)
 Colbie Caillat på albummet Christmas in the Sand (2012)
 Ariana Grande på albummet Christmas Kisses (2013)
 Gwen Stefani på albummet You Make It Feel Like Christmas (2017)

Referencer 

Julesange
Sange fra 1953
Slaget ved Gallipoli 1416

Slaget om Gallipoli fandt sted den 29. maj 1416 mellem en eskadre af den venetianske flåde og flåden i Det Osmanniske Rige ud for den osmanniske flådebase Gallipoli. Kampen var den vigtigste episode af en kort konflikt mellem de to magter, der stammer fra osmanniske angreb mod venetianske ejendele og forsendelse i Det Ægæiske Hav i slutningen af 1415. Den venetianske flåde under Pietro Loredan var beføjet til at transportere venetianske udsendinge til sultanen, men fik lov til at angribe, hvis osmannerne nægtede at forhandle. De efterfølgende begivenheder er hovedsagelig kendt fra et brev skrevet af Loredan efter kampen. Osmannerne udvekslede ild med de venetianske skibe, så snart den venetianske flåde nærmede sig Gallipoli og tvang venetianerne til at trække sig tilbage.

Den næste dag lykkedes de to flåder at kæmpe for Gallipoli, men om aftenen formåede Loredan at kontakte de osmanniske myndigheder og informere dem om hans diplomatiske mission. På trods af forsikringer om, at osmannerne ville byde udsendingene velkommen, da den venetianske flåde nærmede sig byen den næste dag, sejlede den osmanniske flåde for at møde venetianerne, og de to sider blev hurtigt indblandet i kamp. Venetianerne vandt en knusende sejr, dræbte den osmanniske admiral, erobrede en stor del af den osmanniske flåde og tog mange fanger, hvoraf mange - især de kristne der tjente frivilligt i den osmanniske flåde - blev henrettet. Venetianerne trak sig derefter tilbage til Tenedos for at genopbygge deres forsyninger og hvile. Selvom en knusende venetiansk sejr, som bekræftede venetianske flådeoverlegenhed i Det Ægæiske Hav i de næste par årtier, blev afviklingen af konflikten forsinket, indtil en fredsaftale blev undertegnet i 1419.

Litteratur 
 
 
 
 
 
 
 
 
 İnalcık, Halil (1991). "Meḥemmed I". I: Bosworth, C. E.; van Donzel, E.; Pellat, Ch.: The Encyclopaedia of Islam, New Edition, Volume VI: Mahk–Mid. Leiden: E. J. Brill. pp. 973–978. .

Osmanniske Rige
Republikken Venedig
Formentera

Formentera er en mindre og mere sydlig ø i øgruppen Pityuserne, der omfatter Ibiza og Formentera samt forskellige små øer. Øgruppen er en del af de Baleariske Øer.

Geografi 
Øen er 19 kilometer lang og ligger 6 kilometer syd for Ibiza.

Nord for Formentera ligger den ubeboede ø Es Palmador

Klima 
Vintrene er milde, temperatur om vinteren er omkring 15°C, moderat nedbør. Meget sjældent sne og frost. Sommersæsonen varer fra juni til september, temperaturen er normalt på 30°C, et stort antal solskinstimer, nedbør er ekstremt sjældent. Selvom øen ligger så tæt på Ibiza opleves vejret forskelligt, på Ibiza holder de små bjerge på de store skyer og giver højere luftfugtighed, mens der på Formentera altid er en frisk brise ind fra havet.

Transport 
Hovedparten af alle der ankommer eller forlader Formentera, benytter Ibiza Lufthavn og derfra med taxi til havnen i Ibiza By og videre med hurtigfærgerne som tager ca. 35 min.

Attraktioner 
Først og fremmest strandene. Der udfolder sig alt tænkeligt strandliv, over strandtennis til snorkling. Formentera har altid haft en stærk hippiekultur, og samtidigt grundet at det er tilladt at nøgenbade overalt, bortset fra et lille stykke by strand i Es Pujols, har Formentera altid tiltrukket naturister.

Seværdigheder 
Formentera har ganske få seværdigheder, en af de få er fyret på "Far de la mola".
Fyret er placeret på et plateau ca. 200 meter over havet.

"Neptun-græs" og krystalklart badevand 
Mellem Ibiza og Formentera findes de største koncentrationer af »Neptun-græs« / Posedonia oceanica  i Middelhavet, og et af de største områder ligger langs Formenteras lavvandede nordkyst.

Det er det havgræs, der sikrer det krystalklare badevand.

Otte kilometer lang og 100.000 år gammel er havgræssletten, der har været fredet siden 1999 i »Es Freus d’Eivissa i Formentera« marinepark, og senere er naturområdet også blevet World Heritage.

Firben 
Der findes firben nærmest overalt på Formentera, og derfor er de også gengivet på utallige former for souvenirs.

Eksterne henvisninger 

Øer i De Baleariske Øer
Rekreation
Kultur
Afrikamesterskabet i håndbold 2018 (mænd)

Afrikamesterskabet i håndbold for mænd 2018 er den 23. udgave af Afrikamesterskabet i håndbold for mænd. Dette mesterskab vil fungere som Afrikas kvalifikationsturnering til VM i håndbold i 2019.

Indledende runde
Lodtrækningen blev holdt den 3.november 2017 i Libreville.

Alle tider er lokal tid (UTC+1).

Gruppe A

Gruppe B

Slutspil 

5.-plads kampe

Rangering

Referencer 

Håndbold i 2018
2018 (mænd)
Håndbold i Gabon
GRS 80

GRS 80 ("Geodetic Reference System 1980") er en model af Jorden, som omfatter de vigtigste parametre for jordlegemet, klodens tyngdefelt og dens rotation. Systemet bygger på en ellipsoide, som refererer til de geometriske beregnings- og afbildningsflader i det geofysiske rumrefencesystem (ETRS89).

Systemet blev vedtaget i 1979 på generalforsamlingen i IUGG, den internationale paraplyorganisation for geodæsi og geofysik. Efter aftale med den IAU blev GRS80 beskrevet detaljeret i 1980.

De vigtigste data for publikum er dem, som drejer sig om "middeljordellipsoiden":
 ækvatorradius a = 6378 137,0 meter
 polradius b = 6356 752,3141 meter
 jordens affladning f = 1 : 298,257 2221

GPS bruger den såkaldte WGS 84, der bygger på den praktisk talt samme ellipsoide, men som indeholder flere data vedrørende tyngdefeltet.

I Europa vil GRS80 skabe det fremtidige grundlag for en ensartet landmåling, som bruges sammen med et afbildningssystem, der er baseret på en UTM-grafik.

Litteratur 
 Bernhard Heckmann: Einführung des Lagebezugssystems ETRS89/UTM beim Umstieg auf ALKIS i Mitteilungen des DVW Hessen-Thüringen, 1/2005, side 17 ff. 
 Jörg Schröder: Das amtliche Bezugssystem der Lage ETRS89  .
 Bernhard Heck: Rechenverfahren und Auswertemodelle der Landesvermessung: Klassische und moderne Methoden, 2003,

Se også 
 Geodæsi
 Referenceellipsoide
 Gravitation
 Geofysik

Eksterne links 
 MapRef  - Europäische Referenzsysteme und Kartenprojektionen
 GRS 80 specifikationer 
 IAG Handbook 2008: The Geodesist’s Handbook 2016  i Journal of Geodesy, 2016, 90, 10 .

Geodæsi
Geofysik
RX J1856.5-3754

RX J1856.5-3754 (også kaldet RX J185635-375, 1ES 1853-37.9, RX J1856.4-3754, 1WGA J1856.5-3754, 1RXP J185635.1-375433, RX J1856.6-3754, 1RXS J185635.1-375433, [FS2003] 1000) er en neutronstjerne 140 parsec (ca. 450 lysår) fra jorden i stjernebilledet Sydlige Krone, hvilket gør den til den nærmeste beliggende opdagede neutronstjerne.

RX J1856 blev opdaget i 1992 og observationer fra 1996 synes at bekræfte at objektet er en neutronstjerne, som man tror opstod da dens følgesvend eksploderede i en supernova for en million år siden. RX J1856 har en masse som svarer til halvanden solmasse og en radius på kun 19 kilometer.

Oprindeligt troede man at RX J1856 lå 150-200 lysår borte, men observationer gjort med Chandra-teleskopet i år 2002 synes at indikere, at den ligger længere væk, omkring 450 lysår. Tidligere troede man at neutronstjernen havde en radius på kun cirka 6 kilometer, hvilket indebar at stjernen skulle være for lille til at kunne være en normal neutronstjerne, og den foreslogs derfor at være en kvarkstjerne. Efter nyere målinger blev radius fastslået til at være cirka 19 km, og RX J1856.5-3754 blev strøget fra listen over kvarkstjernekandidater.

RX J1856 er en af "the Magnificent Seven", en gruppe unge neutronstjerner beliggende indenfor 500 parsec fra jorden.

Kilder/referencer 

Mælkevejen
Stjerner